CELEX: C2004/201/38
Language: sk
Date: 2004-08-07 00:00:00
Title: Vec T-178/04: Žaloba podaná dňa 17. mája 2004: MPS Group Inc. proti Úradu pre harmonizáciu vnútorného trhu (ochranné známky a vzory)

7.8.2004   
            
            
               SK
            
            
               Úradný vestník Európskej únie
            
            
               C 201/17
            
         Žaloba podaná dňa 17. mája 2004: MPS Group Inc. proti Úradu pre harmonizáciu vnútorného trhu (ochranné známky a vzory)
   (Vec T-178/04)
   (2004/C 201/38)
   Jazyk konania: angličtina
   MPS Group Inc., so sídlom v Jacksonville, Florida, (USA) v zastúpení: K. O'Rourke a p. P. Kavanagh, solicitors, podal dňa 17. mája 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory) (ÚHVT).
   Modis-Distribuiçao Centralizada SA bol tiež účastníkom konania pred odvolacím senátom.
   Žalobca navrhuje, aby Súd prvého stupňa:
   
               —
            
            
               zrušil rozhodnutie štvrtého odvolacieho senátu zo 4. februára 2004 v časti, v ktorej vyhovel námietke číslo B000170599 týkajúcej sa nasledovných služieb triedy 35: „sprostredkovanie práce, poradenstvo v oblasti náboru pracovníkov; príprava výplatných listín; vedenie evidencie pracovného času; zabezpečovanie pracovníkov na dobu určitú a neurčitú“;
            
         
               —
            
            
               subsidiárne zrušil rozhodnutie v časti, v ktorej sa týka nasledovných služieb triedy 35: „sprostredkovanie práce, poradenstvo v oblasti náboru pracovníkov; zabezpečovanie pracovníkov na dobu určitú a neurčitú“.
            
         Dôvody žaloby a hlavné tvrdenia
   
               Prihlasovateľ ochrannej známky spoločenstva:
            
            
               MPS Group Inc.
            
         
               Dotknutá ochranná známka spoločenstva:
            
            
               Prihláška ochrannej známky spoločenstva č. 77875 „MODIS“ pre služby triedy 35 (sprostredkovanie práce, poradenstvo v oblasti náboru pracovníkov; príprava výplatných listín,...) triedy 41 (školenia zamestnancov) a triedy 42 (psychometrické testovanie)
            
         
               Namietaný majiteľ ochrannej známky alebo označenia v konaní o námietke:
            
            
               Modis-Distribuiçao Centralizada SA
            
         
               Namietaná ochranná známka alebo označenie:
            
            
               Portugalská ochranná známka „MODIS“ pre služby triedy 35 (reklama, obchodný manažment a podnikové hospodárstvo)
            
         
               Rozhodnutie námietkového oddelenia:
            
            
               Zamietnutie prihlášky ochrannej známky spoločenstva pre triedy 35 a 41 a prijatie prihlášky pre triedu 42.
            
         
               Rozhodnutie odvolacieho senátu:
            
            
               Zrušenie rozhodnutia námietkového oddelenia v časti, v ktorej vyhovel námietke ohľadne služieb prihlásených v triede 41, postúpenie veci na ďalšie konanie preskúmateľovi a zamietnutie odvolania v ostatných častiach.
            
         
               Dôvody žaloby:
            
            
               Porušenie článku 8 odsek 1 písmeno a) a článku 8 odsek 1 písmeno b) nariadenia Rady (ES) č. 40/94 (1) rozhodnutím, že predmetné služby sú podobné.
            
         
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva, Ú.v. ES L 11 z 11.1.1994, s. 1.